Legend of Kamapuaa. 325 



lalo, o poholehole a inoino ka ili i ke alako ia. E auamo i luna o ka manele, a kaumaha, 

 alaila, kuu i lalo, hoomaha, pela mai nei ke 'Hi. No ka mea, pela e ola ai ko olua haku. 

 Ina ola ia, ola kakou, ina make ia, make kakou." 



A hiki laua i mua o na kanaka ma Pahoa, e hookala ana na pahoa, e makaukau 

 ana e kaha i ka opii o Kamapuaa. Hai aku la laua i na olelo a Lonoaohi i na kanaka 

 a pan loa, a lohe lakou, haalele i na pahoa. (Nolaila, ka inoa o ia aina a hiki i keia la o 

 Pahoa. ) Lawe maikai ia aku la o Kamapuaa a hiki i ka heiau e kau ai. 



Ia po ana iho, moe iho la o Lonoaohi ma kona wahi me na keiki, me ka paa o 

 waho i ke kiai ia. O Kamapuaa hoi me kona kiai ia. I ke kau o ke aumoe, i ka huli 

 ana o ka ia, puoho o Lonoaohi ma ka hoala o kona akua. Kukuli aku la me ka hoomana 

 i ke 'kua, a pau ka hoomana ana, hemo aku la ke kaula mai kona kino aku, ala ae la ia 

 a hele aku la, ua moe na kiai. A hiki aku la ia ma ko Kamapuaa wahi e paa nei, ua moe 

 no hoi na kiai, aohe ala. Halalo iho la o Lonoaohi ma ka ihu o Kamapuaa, e hanu ana 

 no, aole i make. I iho la o Lonoaohi, "Ola! Ua kuhi au ua make loa oe, aole ka! Akahi 

 a ola keia mau iwi." Olelo iho o Lonoaohi ia Kamapuaa: "E! ona wai ko'u o Oahu 

 nei." Hu ae o Kamapuaa: "Hu." Eia ke ano o ia huaolelo. O na aina i pili ka inoa 

 ika wai, e like me neia. Waianae, Waialua, a pela aku. Ua nviopopo ia Lonoaohi ma 

 kona ike e make ana o Olopana, a e lilo ana o Oahu nei no Kamapuaa, oia ke kumu o Lo- 

 noaohi i noi ai. A pau ka launa ana o Lonoaohi me Kamapuaa, hoi aku la o Lonoaohi 

 a kona wahi noho iho la. Hookahi ana hana o ka pule i kona akua. No ka mea, a ao 

 ae kau laua i ka lele me Kamapuaa. 



A olowalu ka moa o ke kakahiaka nui, hele mai la o Olopana me ka kahvma o Ma- 

 ke, e kai ka aha a maikai, no ke kau ana o ke kanaka i ka lele ke ao ae. Ia laua e hele 

 mai ana e hiki i ka anuu o ka lele, oili aku la o Kamapuaa a kau i luna o ka anuu. Nana 

 iho la, maluna iho ia Olopana ma me ke kahuna. Ia Olopana me ke kahuna e huli alo 

 ana, me ke olohelohe o ke kino, e kai ana, a e pule ana, aole i amama, ia wa hoaa o Kama- 

 puaa i na maka. Ike o Malae a me Olopana ia Kamapuaa e ku ana i luna, puni laua i 

 ka makau a me ke eehia nui, aole hiki ke holo. Alaila, pule o Kamapuaa i luna o ka 

 anuu, e kahea ana i na kino a pau loa ona, a me na akua a pau. Alaila puni o waho i na 

 'kua me na puaa. Kahea aku o Kamapuaa i ke kahuna ia Lonoaohi. 



